Protokoll fra sentralstyremøte 01/21

Norges Blindeforbunds Ungdom

Møtet ble holdt digitalt over zoom tirsdag 12 og torsdag 14. januar

Varighet dag 1: 16:30-19:30

Varighet dag 2: 17:30-20:30

Til stede:

Kristoffer Lium

Lena Gimse

Silje Solvang

Isabel Engan

Christian Thon

Ida Sødahl Utne

Mariam Tartusy

Daglig leder Irene Elise Hamborg deltok fra administrasjonen

Innholdsfortegnelse

[SAK 01/21 Godkjenning av innkalling og saksliste 2](#_Toc62829104)

[SAK 02/21 Økonomi 3](#_Toc62829105)

[SAK 03/21 Vinteraktivitetshelg 3](#_Toc62829106)

[SAK 04/21 TVK 3](#_Toc62829107)

[SAK 05/21 Utvalgsarbeid og skoleringshelg 4](#_Toc62829108)

[SAK 06/21 Regionene rundt 4](#_Toc62829109)

[SAK 07/21 Regionale årsmøter 4](#_Toc62829110)

[SAK 08/21 NBfU i media og sosiale medier 5](#_Toc62829111)

[SAK 09/21 Internasjonalt samarbeid 5](#_Toc62829112)

[SAK 10/21 Innsendte forslag til vedtektsendringer 5](#_Toc62829113)

[SAK 11/21 Trygghetsgruppen 6](#_Toc62829114)

[SAK 12/21 Nordisk leir / norsk leir 2021 6](#_Toc62829115)

[SAK 13/21 Frifond – interne retningslinjer 6](#_Toc62829116)

[SAK 14/21 Forespørsler om samarbeid 7](#_Toc62829117)

[SAK 15/21 Styremøte februar 2021 7](#_Toc62829118)

[SAK 16/21 Digitale arrangementer 8](#_Toc62829119)

[SAK 17/21 Opplæring av ledsagere 8](#_Toc62829120)

#

# SAK 01/21 Godkjenning av innkalling og saksliste

**Vedtak:** Innkalling og saksliste godkjennes

# SAK 02/21 Økonomi

Økonomiansvarlig Silje Solvang og daglig leder Irene Elise Hamborg orienterte styret om antatt status for regnskapsåret 2020. Når tildelingen fra Fordelingsutvalget blir kjent i februar vil man vite mer om økonomien for de neste to årene siden 2020 utgår som grunnlagsår.

**Vedtak**: Tas til orientering

# SAK 03/21 Vinteraktivitetshelg

Programmet er ferdig, men slik smittevernsituasjonen var da møtet ble holdt var det maks 10 personer tillat på kurs på Hurdal. Dersom situasjonen ikke endrer seg, eventuelt forverrer seg, må kurset avlyses. Silje Solvang, Kristoffer Lium og Maren Tryggestad sitter i arbeidsgruppen. Planen er vinteraktiviteter, goalball og kreativt verksted der alle aktivitetene er tilpasset korona. Jørgen Støttum er smittevernansvarlig.

NB: før protokollen ble ferdigstilt måtte kurset avlyses på grunn av forverret smittesituasjon.

**Vedtak:** Tas til orientering

# SAK 04/21 TVK

Tillitsvalgtskonferansen er planlagt til 23-25 april på Scandic Fornebu. Arbeidsgruppen består av Isabel Engan, Kristoffer Lium og to regionale representanter som er forespurt. Fra administrasjonen vil Emina Briga, koordinator for regionene, og daglig leder Irene Elise Hamborg arbeide med helgen. Regionene vil bli kontaktet for å komme med innspill på hvilke behov og ønsker de har med tanke på program.

**Vedtak**: Isabel Engan forespør to regionale representanter. Arbeidsgruppen tar et møte når den er satt.

#

# SAK 05/21 Utvalgsarbeid og skoleringshelg

Kristoffer orienterer fra oppstarten og utsettelsen av utvalgshelgen. Ny dato er 19-21 februar. Hvis det ikke kan gjennomføres fysisk blir det gjennomført digitalt. Dersom det holdes digitalt stiller styret seg disponible til å holde i ulike bolker.

**Vedtak:** Utvalgshelgen avholdes 19-21 februar. Silje Solvang, Kristoffer Lium, Mariam Tartusy og Irene Elise Hamborg sitter i arbeidsgruppen

# SAK 06/21 Regionene rundt

Lena Gimse gikk gjennom status for regionene og ga en oppdatering fra Tillitsvalgtsforum søndag 10.01.21. Sentralstyret snakket om å påminnelser for digital plan B for årsmøtene og avbestillingsfrister med tanke på økonomi.

**Vedtak**: Tas til orientering. Sentralstyret vil komme med anbefalinger til regionene om hvilke digitale muligheter som finnes for avstemninger.

# SAK 07/21 Regionale årsmøter

Sentralstyre stiller med en representant på regionenes årsmøter. Man tar høyde for at sannsynligheten er stor for at man må delta digitalt, uavhengig om regionene kan gjennomføre digitalt eller fysisk.

Representanter til regionale årsmøter

5-7. mars: årsmøte til region midt – Kristoffer Lium

12-14: årsmøtene til region øst og region sør – Ida Sødahl Utne (øst) og Lena Gimse (sør)

19-21. mars: årsmøte til region vest - Christian Thon

26-28. mars: årsmøte til region nord – Isabel Engan

**Vedtak**: Lena sender ut mail til regionene og informerer

# SAK 08/21 NBfU i media og sosiale medier

Silje Solvang orienterer fra sosiale medier. Julekalenderen slo veldig godt ann i førjulstiden. Fyrverkerifilmen, som er en del av filmprosjektet vi har midler fra LNU, ble vist nærmere 100 000 ganger. Kjente folk som Mads Hansen, Isabel Raad og flere andre delte filmen på Instagram.

Kristoffer Lium orienterte fra arbeidet med den nye hjemmesidene. Det er satt ned en gruppe med representanter fra regionene så alle ledd i NBfU får komme med innspill i prosessen.

**Vedtak**: Sentralstyret applauderer innsatsen bak fyrverkerifilmen. Sakene tas til orientering

# SAK 09/21 Internasjonalt samarbeid

Irene Elise Hamborg orienterte fra møtene med internasjonal avdeling i Norges Blindeforbund og NOREC angående muligheter for et utvekslingsprosjekt der internasjonalt utvalg i NBfU får være med i hele prosessen fra A til Å. Her kan utvalget lære å jobbe med prosjekter, hvordan man går fra ide til søknad og gjennomføring med partner i sør, og hele veien med NBF i ryggen.

**Vedtak**: Sentralstyret stiller seg svært positive til prosjektet, takker internasjonal avdeling som ønsker å støtte opp om og stå som vår samarbeidspartner i dette. Mandat gis til internasjonalt utvalg for å starte arbeidet. Man ser for seg at det vil bli fokuset for internasjonalt utvalg i årene som kommer dersom man får prosjektets ulike faser godkjent.

# SAK 10/21 Innsendte forslag til vedtektsendringer

Sentralstyret gjennomgikk de 15 innkommende forslagene.

**Vedtak**: Sentralstyret har behandlet alle forslag til endring av vedtektene som kom innen fristen 15.01 slik satt av paragraf 14.2. Endringsforslag og sentralstyrets innstilling sendes til behandling i de regionale årsmøtene innen 1. mars.

# SAK 11/21 Trygghetsgruppen

Irene Elise Hamborg orienterte om prosessen med innhenting av de eksterne jamfør mandat. Trygghetsgruppen for 2021 er nå komplett og har startet sitt arbeid.

**Vedtak**: Tas til orientering

# SAK 12/21 Nordisk leir / norsk leir 2021

Sentralstyret diskuterer videre muligheten for å gjennomføre nordisk leir og om man eventuelt heller skulle tatt en helnorsk leir da alt er bestilt og betalt. Sentralstyret har løpende dialog med BUA slik atman sammen kan gi et best mulig tilbud til våre felles medlemmer.

**Vedtak**: Sentralstyret sender saken til behandling på neste møte da man vil ha en bedre oversikt over det helhetlige bildet for året og hvilke muligheter man ser. Dersom det blir helnorsk mestringsleir vil arbeidsgruppen bestå av Silje Solvang, Kristoffer Lium og Hanne Røksund Johannessen fra kontoret

# SAK 13/21 Frifond – interne retningslinjer

Sentralstyret foretar en språklig presisering av når midlene fra Frifond organisasjon skal brukes internt.

**Vedtak**: Revidert dokument vedtas med endring av presiseringen om når midlene må brukes av regionene

# SAK 14/21 Forespørsler om samarbeid

På slutten av 2020 og starten av 2021 har det kommet inn flere forespørsler om møter og potensielle samarbeid. Sentralstyret gikk gjennom samtlige og fordelte møtene internt.

**Vedtak:** Lena Gimse deltar sammen med Irene Elise Hamborg fra administrasjonen på møte med Mental Helse Ungdom vedrørende et potensielt prosjekt om unge svaksynte og blinde & psykisk helse.

Isabel Engan deltar på møte med Dysleksi Ungdom sammen med Irene Elise Hamborg fra administrasjonen om utfordringer med digital undervisning og tilrettelegging.

Lena Gimse følger opp innspill NBfU er forespurt til Ungdommens distriktspanel og deres 15 forslag til fremtidens distriktspolitikk.

Silje Solvang representerer NBfU i innspillsmøte med Oslo Kommune, sammen med Irene Elise Hamborg fra administrasjonen, angående oppvekst og levevilkår for barn- og ungdom

Silje Solvang og Irene Elise Hamborg deltar på samarbeidsmøte med Isabel Kongsgaard i Unge Funksjonshemmede vedrørende BPA-arbeidet og kommende kampanje

DNT Norge og Funkibator ønsker en av NBfUs medlemmer i sin referansegruppe til et prosjekt om å gjøre DNTs hytter mer tilgjengelige. Silje Solvang tar kontakt med foreslåtte kandidater.

Silje Solvang blir nominert til å sitte i arbeidsutvalget til aksjonsuka til Norges Blindeforbund.

# SAK 15/21 Styremøte februar 2021

Sentralstyret har satt opp fysisk styremøte helgen 26-28 februar. Det er nå usikkert på om dette lar seg gjennomføre på grunn av endringer i smittevernreglene. Man vil se ann fremover og ta avgjørelsen når man nærmer seg.

**Vedtak**: Sentralstyret seg ann utviklingen og følger gjeldene smitteregler

# SAK 16/21 Digitale arrangementer

Sentralstyret har gjennomgått planene for digitale arrangementer for våren 2021

**Vedtak**: Ansvaret for de ulike kveldene er fordelt internt. En samlet invitasjon med alle de ulike digitale møtene blir sendt ut til samtlige medlemmer i NBfU

# SAK 17/21 Opplæring av ledsagere

I forbindelse med utbedringen av deltaker- og ledsagerguidene til NBfU benyttet sentralstyret anledningen til å se på interne rutiner for opplæring og oppfølging av ledsagere.

**Vedtak**: I den nye guiden for ledsagere legges det til et avsnitt med «Hva man kan forvente av oss» for å tydeliggjøre begge parters ansvar. Dette utarbeides og legges til før endelig behandling av nye guider.